section_heading: Povijest
paragraph_text: Nogomet se u Novigradu počeo igrati davne 1916. godine, kada su novski učenici koji su se školovali u Zadru, donijeli prvu nogometnu loptu u Novigrad. Sam nogometni klub datira iz 1923. godine, kada se zvao Lav. Prvi poticaj osnivanju kluba dao je Frane Beretin. Ne zna se koliko dugo je klub djelovao pod tim imenom, ali je vjerojatno riječ o nekih desetak godina, jer je pronađena fotografija s utakmice NOŠK - Velebit iz 1932. godine. Pod tim imenom NOŠK klub i danas djeluje i označava Novigradski športski klub. NOŠK su osnovali Ante Bradić, Ante Anzulović Mičan i Niko Oštrić.